CELEX: 32013R0300
Language: mt
Date: 2013-03-27 00:00:00
Title: Regolament ta’ Implimentazzjoni tal-Kummissjoni (UE) Nru 300/2013 tas- 27 ta’ Marzu 2013 li jemenda r-Regolament (UE) Nru 605/2010 li jistipula l-kundizzjonijiet ta’ saħħa tal-annimali u ta’ saħħa pubblika kif ukoll iċ-ċertifikazzjoni veterinarja għall-introduzzjoni fl-Unjoni Ewropea ta’ ħalib mhux ipproċessat u prodotti tal-ħalib maħsuba għall-konsum mill-bniedem  Test b’relevanza għaż-ŻEE

28.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 90/71
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 300/2013
      tas-27 ta’ Marzu 2013
      li jemenda r-Regolament (UE) Nru 605/2010 li jistipula l-kundizzjonijiet ta’ saħħa tal-annimali u ta’ saħħa pubblika kif ukoll iċ-ċertifikazzjoni veterinarja għall-introduzzjoni fl-Unjoni Ewropea ta’ ħalib mhux ipproċessat u prodotti tal-ħalib maħsuba għall-konsum mill-bniedem
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi ta’ introduzzjoni tal-Artikolu 8, l-ewwel sottoparagrafu tal-punt (1) u l-punt (4) tal-Artikolu 8, u l-Artikolu 9(4) tagħha,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (2), u b’mod partikolari l-Artikolu 11(1) tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 605/2010 (3) jistipula l-kundizzjonijiet ta’ saħħa tal-annimali u ta’ saħħa pubblika kif ukoll iċ-ċertifikazzjoni veterinarja għall-introduzzjoni fl-Unjoni Ewropea ta’ ħalib mhux ipproċessat u prodotti tal-ħalib u l-lista ta’ pajjiżi terzi li minnhom huwa awtorizzat id-dħul fl-Unjoni ta’ dawn il-kunsinni.
               
            
                  (2)
               
               
                  L-Anness I tar-Regolament (UE) Nru 605/2010 jistabbilixxi lista ta’ pajjiżi terzi jew partijiet minnhom li huma awtorizzati li jdaħħlu fl-Unjoni kunsinni ta’ ħalib mhux ipproċessat jew prodotti tal-ħalib u li tindika t-tip ta’ trattament ta’ tisħin obbligat għal dawn il-prodotti. L-Artikolu 4 tar-Regolament (UE) Nru 605/2010 jistipula li l-Istati Membri għandhom jawtorizzaw l-importazzjoni ta’ kunsinni ta’ prodotti tal-ħalib imnissla mill-ħalib mhux ipproċessat tal-baqar, tan-ngħaġ, tal-mogħoż u tal-bufli minn pajjiżi terzi jew partijiet minnhom li ma għandhomx riskju tal-marda tal-ilsien u d-dwiefer, li huma elenkati fil-kolonna C tal-Anness I ta’ dan ir-Regolament, sakemm dawn il-prodotti tal-ħalib ikunu għaddew minn trattament ta’ tisħin, jew ikunu ġew prodotti minn ħalib mhux ipproċessat li għadda minn trattament bħal dan, kif imsemmi f’dan l-Artikolu.
               
            
                  (3)
               
               
                  Ir-riskju li jista’ jkun hemm minn importazzjonijiet ġol-Unjoni ta’ prodotti tal-ħalib meħudin mill-ħalib mhux ipproċessat tal-iġmla tal-ispeċi Camelus dromedarius (iġmla dromedarji) minn pajjiżi terzi jew minn partijiet tagħhom li huma fir-riskju tal-marda tal-ilsien u d-dwiefer elenkati fil-kolonna C tal-Anness I tar-Regolament (UE) Nru 605/2010 mhuwiex ikbar minn dak ta’ importazzjonijiet ta’ prodotti tal-ħalib imnisslin minn ħalib mhux ipproċessat tal-baqar, tan-ngħaġ, tal-mogħoż jew tal-bufli, sakemm dawn il-prodotti tal-ħalib ikunu għaddew minn trattamenti bis-sħana msemmijin fl-Artikolu 4 ta’ dan ir-Regolament, jew ġew prodotti minn ħalib mhux ipproċessat li għaddew minn trattamenti bħal dawn. Għaldaqstant, dan l-Artikolu għandu jiġi emendat biex jinkludi l-prodotti tal-ħalib imnisslin mill-ħalib mhux ipproċessat ta’ din l-ispeċi.
               
            
                  (4)
               
               
                  Barra minn hekk, l-Emirat ta’ Dubaj tal-Emirati Għarab Magħquda, li huwa pajjiż terz mhux elenkat mill-Organizzazzjoni Dinjija għas-Saħħa tal-Annimali bħala ħieles mill-marda tal-ilsien u d-dwiefer, esprima l-interess li jesporta lejn l-Unjoni prodotti tal-ħalib imnisslin mill-ħalib mhux ipproċessat tal-iġmla dromedarji wara trattament fiżiku jew kimiku b’konformità mal-Artikolu 4 tar-Regolament (UE) Nru 605/2010 u ressaq l-informazzjoni b’konformità mar-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (4).
               
            
                  (5)
               
               
                  Is-servizz ta’ spezzjoni tal-Kummissjoni għamel verifika li tat riżultati sodisfaċenti tal-kontrolli tal-annimali u tas-saħħa pubblika fuq il-produzzjoni ta’ ħalib tal-iġmla dromedarji fl-Emirat ta’ Dubaj. Barra minn hekk, ir-rakkomandazzjonijiet tas-servizz ta’ spezzjoni tal-Kummissjoni ġew indirizzati b’mod xieraq mill-Emirat ta’ Dubaj.
               
            
                  (6)
               
               
                  Fuq din l-informazzjoni wieħed jista’ jikkonkludi li l-Emirat ta’ Dubaj jista’ jipprovdi l-garanziji meħtieġa li jiżguraw li l-prodotti tal-ħalib li jsiru fl-Emirat ta’ Dubaj minn ħalib mhux ipproċessat tal-iġmla dromedarji huma konformi mar-rekwiżiti applikabbli tas-saħħa tal-annimali u tas-saħħa pubblika għall-importazzjonijiet fl-Unjoni ta’ prodotti tal-ħalib minn pajjiżi terzi jew minn partijiet minnhom li qegħdin fir-riskju tal-marda tal-ilsien u d-dwiefer elenkati fil-kolonna C tal-Anness I tar-Regolament (UE) Nru 605/2010.
               
            
                  (7)
               
               
                  Biex jiġu awtorizzati importazzjonijiet fl-Unjoni ta’ prodotti tal-ħalib magħmulin mill-ħalib tal-iġmla dromedarji minn ċerti partijiet tat-territorju tal-Emirati Għarab Magħquda, l-Emirat ta’ Dubaj għandu jinżied mal-lista ta’ pajjiżi terzi jew partijiet minnhom imsemmijin fl-Anness I tar-Regolament (UE) Nru 605/2010, b’indikazzjoni li l-awtorizzazzjoni stipulata fil-Kolonna C ta’ dik il-lista tapplika biss għal prodotti tal-ħalib imnisslin mill-ħalib ta’ dik l-ispeċi.
               
            
                  (8)
               
               
                  Il-mudell taċ-ċertifikat tas-saħħa “Milk-HTC” fil-Parti 2 tal-Anness II tar-Regolament (UE) Nru 605/2010 għandu jiġi emendat biex jinkludi referenza għal prodotti tal-ħalib magħmulin mill-ħalib tal-iġmla dromedarji.
               
            
                  (9)
               
               
                  Ċerti prodotti tal-ħalib koperti mir-Regolament (UE) Nru 605/2010 ma jidħlux fil-kodiċijiet tal-prodotti bażiċi (kodiċijiet tas-Sistema Armonizzata) imsemmijin fil-mudelli taċ-ċertifikati tas-saħħa għall-prodotti tal-ħalib. Biex ikun hemm identifikazzjoni aktar preċiża ta’ dawn il-prodotti bażiċi fil-mudelli taċ-ċertifikati tas-saħħa, jeħtieġ li jinżiedu l-kodiċijiet tas-SA 15.17 (marġerina) u 28.35 (fosfati) fil-mudelli rispettivi taċ-ċertifikati tas-saħħa “Milk-HTB”, “Milk-HTC” u “Milk-T/S” fl-Anness II ta’ dan ir-Regolament.
               
            
                  (10)
               
               
                  Ir-Regolament (UE) Nru 605/2010 għalhekk għandu jiġi emendat skont dan.
               
            
                  (11)
               
               
                  Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Ir-Regolament (UE) Nru 605/2010 huwa emendat kif ġej:
      
                  (1)
               
               
                  Fl-Artikolu 4(1), il-frażi introduttorja tinbidel b’dan li ġej:
                  “L-Istati Membri għandhom jawtorizzaw l-importazzjoni ta’ kunsinni ta’ prodotti tal-ħalib miksuba mill-ħalib mhux ipproċessat tal-baqar, tan-ngħaġ, tal-mogħoż u tal-bufli, jew, fejn awtorizzat speċifikament fl-Anness I, mill-iġmla tal-ispeċi Camelus dromedarius mill-pajjiżi terzi jew partijiet minnhom li huma fir-riskju tal-marda tal-ilsien u d-dwiefer elenkati fil-kolonna C tal-Anness I, sakemm dawn il-prodotti tal-ħalib ikunu għaddew minn trattament ta’ tisħin, jew ikunu ġew prodotti minn ħalib mhux ipproċessat li għadda minn trattament bħal dan li jinvolvi:”
               
            
                  (2)
               
               
                  L-Annessi I u II huma emendati skont l-Anness ta’ dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ April 2013.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta’ Marzu 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 18, 23.1.2003, p. 11.
      
         (2)  ĠU L 139, 30.4.2004, p. 206.
      
         (3)  ĠU L 175, 10.7.2010, p. 1.
      
         (4)  ĠU L 165, 30.4.2004, p. 1.
      
         ANNESS
         L-Annessi tar-Regolament (UE) Nru 605/2010 huma emendati kif ġej:
         
                     (1)
                  
                  
                     L-Anness I huwa emendat kif ġej:
                     
                                 (a)
                              
                              
                                 L-annotazzjoni ta’ hawn taħt tiddaħħal wara l-annotazzjoni ta’ Andorra fit-tabella f’dan l-Anness:
                                 
                                             “AE
                                          
                                          
                                             L-Emirat ta’ Dubaj tal-Emirati Għarab Magħquda (1)
                                          
                                          
                                             0 
                                          
                                          
                                             0 
                                          
                                          
                                             + (2)”
                                          
                                       
                           
                                 (b)
                              
                              
                                 In-noti f’qiegħ il-paġna li jidhru hawn taħt jinżiedu mat-tabella f’dan l-Anness:
                                 
                                             “(1)
                                          
                                          
                                             prodotti tal-ħalib biss li huma magħmulin mill-ħalib tal-iġmla tal-ispeċi Camelus dromedarius;
                                          
                                       
                                             (2)
                                          
                                          
                                             prodotti tal-ħalib li huma magħmulin mill-ħalib tal-iġmla tal-ispeċi Camelus dromedarius huma awtorizzati.”
                                          
                                       
                           
               
                     (2)
                  
                  
                     Fl-Anness II, il-Parti 2 hija emendata kif ġej:
                     
                                 (a)
                              
                              
                                 fil-Mudell Milk-HTB, fin-Noti, fil-Parti I, il-Kaxxa bir-referenza I.19 tiġi sostitwita minn dan li ġej:
                                 
                                             “—
                                          
                                          
                                             Il-Kaxxa bir-referenza I.19: Uża l-kodiċi rilevanti tas-Sistema Armonizzata (SA) taħt l-intestaturi li ġejjin: 04.01; 04.02; 04.03; 04.04; 04.05; 04.06; 15.17; 17.02; 21.05; 22.02; 28.35; 35.01; 35.02 jew 35.04.”
                                          
                                       
                           
                                 (b)
                              
                              
                                 il-Mudell Milk-HTC jiġi sostitwit b’dan li ġej:
                                 “
                                       Il-Mudell Milk-HTC
                                    
                                 
                                 
                                    Ċertifikat tas-Saħħa għall-prodotti tal-ħalib għall-konsum mill-bniedem minn pajjiżi terzi jew partijiet minnhom awtorizzati fil-kolonna C tal-Anness I tar-Regolament (UE) Nru 605/2010 maħsubin għall-importazzjoni fl-Unjoni Ewropea
                                 
                                 
                                    
                                 Test ta 'immaġni
                                 
                                    L-ewwel parti I: Dettalji tal-kunsinna mibgħuta
                                    PAJJIŻ
                                    Ċertifikat veterinarju għall-UE
                                    I.1. Kunsinnatur
                                    Isem
                                    Indirizz
                                    Nru tat-Tel.
                                    I.2. Numru ta’ referenza taċ-ċertifikat
                                    I.2.a.
                                    I.3. Awtorità kompetenti ċentrali
                                    I.4. Awtorità kompetenti lokali
                                    I.5. Destinatarju
                                    Isem
                                    Indirizz
                                    Kodiċi postali
                                    Nru tat-Tel.
                                    I.6.
                                    I.7. Pajjiż tal-oriġini
                                    Kodiċi ISO
                                    I.8. Reġjun tal-oriġini
                                    Kodiċi
                                    I.9. Pajjiż ta’ destinazzjoni
                                    Kodiċi ISO
                                    I.10.
                                    I.11. Post tal-oriġini
                                    Isem
                                    Numru tal-approvazzjoni
                                    Indirizz
                                    I.12.
                                    I.13. Post ta’ tagħbija
                                    I.14. Data tat-tluq
                                    I.15. Mezz tat-trasport
                                    Ajruplan
                                    Bastiment
                                    Vagun tal-ferrovija
                                    Vettura tat-triq
                                    Oħrajn
                                    Identifikazzjoni
                                    Referenzi ta’ dokumentazzjoni
                                    I.16. BIP ta’ dħul fl-UE
                                    I.17.
                                    I.18. Deskrizzjoni tal-prodott baziku
                                    I.19. Kodiċi tal-prodott (Kodiċi SA)
                                    I.20. Kwantità
                                    I.21. Temperatura tal-prodott
                                    Ambjentali
                                    Imkessaħ
                                    Iffriżat
                                    I.22. Għadd ta’ pakketti
                                    I.23. Is-Siġill/Nru tal-Kontenitur
                                    I.24. Tip ta’ imballaġġ
                                    I.25. Prodotti ċċertifikati għal:
                                    Konsum mill-bniedem
                                    I.26.
                                    I.27. Għall-importazzjoni jew għad-dħul fl-UE
                                    I.28. Identifikazzjoni tal-prodotti bażiċi
                                    Speċi
                                    (isem xjentifiku)
                                    Impjant tal-manifattura
                                    Għadd ta’ pakketti
                                    Piż nett
                                    Numru tal-lott
                                 
                                 
                                    
                                 Test ta 'immaġni
                                 
                                    Parti II: Ċertifikazzjoni
                                    PAJJIŻ
                                    Mudell Milk-HTC
                                    Prodotti tal-ħalib mill-pajjiżi terzi awtorizzati fil-kolonna C
                                    II. Tagħrif dwar is-saħħa
                                    II.a. Numru ta’ referenza taċ-ċertifikat
                                    II.b.
                                    II.1. Ċertifikazzjoni tas-Saħħa tal-Annimali
                                    Jien, il-veterinarju uffiċjali hawn taħt iffirmat, niddikjara li jien konxju mid-dispożizzjonijiet rilevanti tad-Direttiva 2002/99/KE u tar-Regolament (KE) Nru 853/2004 u b’dan niċċertifika li l-prodott tal-ħalib deskritt hawn fuq:
                                    (a) inkiseb minn annimali:
                                    (i) taħt il-kontroll tas-servizz veterinarju uffiċjali,
                                    (ii) li ġejjin minn irziezet li ma kenux taħt restrizzjonijiet minħabba l-marda tal-ilsien u d-dwiefer jew ir-rinderpest, u,
                                    (iii) soġġetti għal spezzjonijiet veterinarji regolari biex jiżguraw li jissodisfaw il-kundizzjonijiet tas-saħħa tal-annimali stipulati fil-Kapitolu I tat-Taqsima IX tal-Anness III tar-Regolament (KE) Nru 853/2004 u fid-Direttiva 2002/99/KE,
                                    jew [(b) il-prodott tal-ħalib sar minn ħalib mhux ipproċessat li ġej mill-baqar, min-nagħaġ, mill-mogħoż, mill-bufli jew, fejn awtorizzat skont in-nota (2) f’qiegħ il-paġna tal-Anness I tar-Regolament (KE) Nru 605/2010, minn iġmla tal-ispeċi Camelus dromedarius, u qabel ma ġie impurtat fit-territorju tal-Unjoni Ewropea għadda minn:
                                    (1) jew [(i) proċess ta’ sterilizzazzjoni, biex jinkiseb valur F0 ta’ tlieta jew aktar;]
                                    (1) jew [(ii) trattament ta' temperatura partikolarment għolja (ultra high temperature -UHT) ta' mhux inqas minn 135 °C flimkien ma ħin addattat ta' ħżin;]
                                    (1) jew [(iii) trattament ta’ pasturizzazzjoni b’temperatura għolja għal ħin qasir (high temperature short time pasteurisation treatment - HTST) fi 72 °C għal 15-il sekonda applikat darbtejn għall-ħalib b’pH 7,0 jew iktar, u kiseb, meta applikabbli, reazzjoni negattiva għal test ta’ fosfatażi alkalina, applikat minnufih wara t-trattament bis-sħana;
                                    (1) jew [(iv) trattament b’effett ta’ pasturizzazzjoni ekwivalenti għall-punt (iii) u kiseb, fejn applikabbli, reazzjoni negattiva għal test ta’ fosfatażi alkalina, applikat minnufih wara t-trattament bis-sħana;]
                                    (1) jew [(v) trattament HTST tal-ħalib b’pH taħt is-7,0;]
                                    (1) jew [(vi) trattament HTST ikkombinat ma’ trattament fiżiku ieħor billi
                                    (1) jew [(1) jitnaqqas il-pH taħt is-6 għal siegħa;]
                                    (1) jew [(2) isir tisħin addizzjonali ta’ 72 °C jew iżjed, ikkombinat ma’ tnixxif;]]
                                    (1) jew [(b) Il-prodott tal-ħalib sar minn ħalib mhux ipproċessat li nkiseb minn annimali li mhumiex baqar, ngħaġ, mogħoż, bufli jew iġmla tal-ispeċi Camelus dromedarius, li qabel l-importazzjoni tagħhom fit-territorju tal-Unjoni Ewropea, għaddew minn:
                                    (1) jew [(i) proċess ta’ sterilizzazzjoni, biex jinkiseb valur F0 ta’ tlieta jew aktar;]
                                    (1) jew [(ii) trattament ta’ temperatura partikolarment għolja (ultra high temperature - UHT) ta’ mhux inqas minn 135 °C flimkien ma’ ħin addattat ta’ ħżin;]]
                                    II.2. Ċertifikat tas-Saħħa Pubblika
                                    Jien, l-ispettur uffiċjali hawn taħt iffirmat, niddikjara li jien konxju mid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 854/2004 u b’dan niċċertifika li l-prodott tal-ħalib deskritt hawn fuq ġie prodott skont dawk id-dispożizzjonijiet, b’mod partikolari li:
                                    (a) ġie mmanifatturat minn ħalib mhux ipproċessat li:
                                    (i) ġej minn irziezet reġistrati skont ir-Regolament (KE) Nru 852/2004 u kkontrollat skont l-Anness IV tar-Regolament (KE) Nru 854/2004;
                                    (ii) ġie prodott, inġabar, tkessaħ, inħażen u ġie ttrasportat skont il-kundizzjonijiet speċifiċi tal-iġjene stipulati fil-Kapitolu I tat-Taqsima IX tal-Anness III tar-Regolament (KE) Nru 853/2004;
                                    (iii) jissodisfa l-kriterji tal-għadd tal-kolonji (plate count) u tal-għadd somatiku taċ-ċelloli stipulati fil-Kapitolu I tat-Taqsima IX tal-Anness III tar-Regolament (KE) Nru 853/2004;
                                    (iv) jikkonforma mal-garanziji tal-istatus tar-residwi tal-ħalib mhux ipproċessat ipprovduti mill-pjanijiet ta’ monitoraġġ għas-sejbien tar-residwi jew tas-sustanzi ppreżentati skont id-Direttiva tal-Kunsill 96/23/KE, u b’mod partikolari, l-Artikolu 29 tagħha;
                                 
                                 
                                    
                                 Test ta 'immaġni
                                 
                                    PAJJIŻ
                                    Mudell Milk-HTC
                                    Prodotti tal-ħalib mill-pajjiżi terzi awtorizzati fil-kolonna C
                                    II. Tagħrif dwar is-saħħa
                                    II.a. Numru ta’ referenza taċ-ċertifikat
                                    II.b.
                                    (v) skont it-testijiet għar-residwi tal-mediċini antibatterjali mwettqa mill-operatur tan-negozju tal-ikel skont ir-rekwiżiti tal-punt 4 tal-Parti III tal-Kapitlu I, tat-Taqsima IX tal-Anness III tar-Regolament (KE) Nru 853/2004, jikkonforma mal-limiti massimi tar-residwi għar-residwi tal-prodotti mediċinali veterinarji antibatterjali stipulati fl-Anness tar-Regolament (UE) Nru 37/2010;
                                    (vi) ġie prodott f’kundizzjonijiet li jiggarantixxu l-konformità mal-livelli massimi tar-residwi għall-pestiċidi stipulati fir-Regolament (KE) Nru 396/2005, u l-livelli massimi għall-kontaminanti stipulati fir-Regolament (KE) Nru 1881/2006;
                                    (b) ġej minn stabbiliment li jimplimenta programm ibbażat fuq il-prinċipji HACCP skont ir-Regolament (KE) Nru 852/2004;
                                    (c) ġie pproċessat, inħażen, tgeżwer, ġie imballat u ttrasportat skont il-kundizzjonijiet ta’ iġjene rilevanti stipulati fl-Anness II tar-Regolament (KE) Nru 852/2004 u l-Kapitolu II tat-Taqsima IX tal-Anness III tar-Regolament (KE) Nru 853/2004;
                                    (d) jissodisfa l-kriterji rilevanti tas-saħħa stipulati fil-Kapitolu II tat-Taqsima IX tal-Anness III tar-Regolament (KE) Nru 853/2004 u l-kriterji mikrobijoloġiċi rilevanti stipulati fir-Regolament (KE) Nru 2073/2005 dwar il-kriterji mikrobijoloġiċi għall-oġġetti tal-ikel;
                                    (e) il-garanziji li jkopru l-annimali ħajjin u l-prodotti tagħhom ipprovduti mill-pjanijiet dwar ir-residwi li ġew ippreżentati skont id-Direttiva 96/23/KE, u b’mod partikolari l-Artikolu 29 tagħha, ġew issodisfatti.
                                    Noti
                                    Dan iċ-ċertifikat huwa maħsub għal prodotti tal-ħalib għall-konsum mill-bniedem minn pajjiżi terzi jew partijiet minnhom, fejn japplika għall-ħalib ta’ ċerti speċijiet biss, awtorizzati fil-kolonna C tal-Anness I tar-Regolament (UE) Nru 605/2010 maħsubin għall-importazzjoni fl-Unjoni Ewropea
                                    Parti I:
                                    Il-kaxxa I.7: Agħti l-isem u l-kodiċi ISO tal-pajjiż jew parti minnu kif jidhru fl-Anness I tar-Regolament (UE) Nru 605/2010.
                                    Il-kaxxa I.11: L-isem, l-indirizz u n-numru tal-approvazzjoni tal-istabbiliment minn fejn jintbagħtu.
                                    Il-kaxxa I.15: Iridu jingħataw in-numru ta’ reġistrazzjoni (vaguni tal-ferrovija jew kontejner u vettura tat-triq), numru tat-titjira (ajruplan) jew isem (bastiment). F’każ ta’ trasportazzjoni f’kontejners, in-numru totali tal-kontejners u n-numri tar-reġistrazzjoni tagħhom, u fejn hemm numru tas-serje tas-siġill, irid ikun indikat fil-kaxxa I.23. Fil-każ ta’ ħatt jew tagħbija mill-ġdid, min qed jikkunsinna għandu jinforma lill-post ta’ spezzjoni fuq il-fruntiera bid-dħul tiegħu fl-Unjoni Ewropea.
                                    Il-kaxxa I.19: Uża l-kodiċi rilevanti tas-Sistema Armonizzata (SA) taħt l-intestaturi li ġejjin: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06; 22.02; 28.35; 35.01; 35.02 jew 35.04.
                                    Il-kaxxa I.20: Indika l-piż gross totali u l-piż nett totali.
                                    Il-kaxxa I.23: Fil-każ ta’ kontenituri jew kaxxi, għandu jiġi inkluż in-numru tal-kontenitur u n-numru tas-siġill (fejn applikabbli).
                                    Kaxxa I.28: Impjant tal-manifattura: daħħal in-numru tal-approvazzjoni tal-istabbiliment(i) tat-trattament u/jew tal-ipproċessar approvat(i) għall-esportazzjoni lejn l-Unjoni Ewropea.
                                    Parti II:
                                    (1) Żomm skont il-każ.
                                    Il-kulur tal-firma għandu jkun differenti minn dak tal-istampar. Tapplika l-istess regola għat-timbri, minbarra dawk ibbuzzati fil-karta jew bil-marka tal-ilma.
                                    Il-veterinarju uffiċjali
                                    Isem (b’ittri kbar):
                                    Kwalifiki u titlu:
                                    Data:
                                    Firma:”
                                    Timbru:
                                 
                              
                           
                                 (c)
                              
                              
                                 fil-Mudell Milk-T/S, fin-Noti, fil-Parti I, il-Kaxxa I.19 tiġi sostitwita minn dan li ġej:
                                 
                                             “—
                                          
                                          
                                             Il-kaxxa I.19: Uża l-kodiċi rilevanti tas-Sistema Armonizzata (SA) taħt l-intestaturi li ġejjin: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06; 22.02; 28.35; 35.01; 35.02 jew 35.04.”